કલમ ૫૦સી હેઠળ કરવામાં આવેલી જોગવાઈઓ અનુસાર કરદાતા દ્વારા કોઈ પણ જમીન કે મકાનની સ્થાવર મિલકતનું વેચાણ કરવામાં આવે તેવા કેસમાં જો વેચાણ કિંમતની રકમ રાજ્ય સરકાર દ્વારા નિયુક્ત કરાયેલ ‘સ્ટેમ્પ વેલ્યુએશન ઓથોરિટી’ દ્વારા સ્ટેમ્પ ડયૂટીની વસુલાતના હેતુસર નક્કી કરાતી બજાર કિંમતથી ઓછી હોય તો સ્ટેમ્પ ડયૂટીના મૂલ્યાંકન અનુસાર બજાર કિંમતને આવી મિલકતની વેચાણ તરીકે માની લેવામાં આવે છે અને તેના આધારે કલમ ૪૮ના હેતુસર કરપાત્ર મૂડી-નફાની ગણતરી કરવામાં આવે છે.